amanoisuno/poetBack huggingface dataset:
長門失寵 蕭意 
自從別鑾殿，長門幾度春。不知金屋裏，更貯若為人。
下山逢故夫 徐之才 
踟躕下山婦，共申別離久。為問織縑人，何必長相守。
虜患 張陵 
今日漢家探使回，蟻疊胡兵來未歇。春風渭水不敢流，總作六軍心上血。
夏日閨怨 蔡瑰 
桃徑李蹊絕芳園，炎氛熾日滿愁軒。枝上鳥驚朱槿落，非關曾入楚王宮，直為相思腰轉細。臥簟乘閑乍逐涼，全由獨自羞看影，豔是孤眠疑夜永。無情拂鏡不成妝，但恐愁容不相識，為教恒著別時衣。
詠破扇 唐怡 
輪如明月盡，羅似薄雲穿。無由重掩笑，分在秋風前。
述懷 唐怡 
萬事皆零落，平生不可思。惟餘酒中趣，不減少年時。
詠燭寄人 潘求仁 
燭與人相似，通宵遽白煎。不應須下淚，只是為人然。
薛王花燭行 閻德隱 
王子仙車下鳳台，紫纓金勒馭龍媒。□□□□□□出，玉盤錯落銀燈照，珠帳玲瓏寶扇開。盈盈二八誰家子，楚王宮裏能服飾，顧盼傾城複傾國。合歡錦帶蒲萄花，不學曹王遇神女，莫言羅敷邀使君。同心婉娩若琴瑟，富貴榮華實可憐，路傍觀者謂神仙。只應早得淮南術，
三月歌 閻德隱 
洛陽城路九春衢，洛陽城外柳千株。能得來時作眼覓，天津橋側錦屠蘇。
妾薄命 劉元叔 
自從離別守空閨，遙聞征戰赴雲梯。夜夜思君遼海北，彩鸞琴裏怨聲多，飛鵲鏡前妝梳斷。誰家夫婿不從征，旦逐新人殊未歸，還令秋至夜霜飛。北斗星前橫旅雁，暗啼羅帳空自憐，夢度陽關向誰說。每憐容貌宛如神，
古別離 常理 
君禦狐白裘，妾居緗綺幬。粟鈿金夾膝，花錯玉搔頭。離別生庭草，征衣斷戍樓。蠨蛸網清曙，菡萏落紅秋。小膽空房怯，長眉滿鏡愁。為傳兒女意，不用遠封侯。
妾薄命 常理 
十五玉童色，雙蛾青彎彎。鳥銜櫻桃花，此時刺繡閑。嬌小恣所愛，誤人金指環。豔花句引落，滅燭屏風關。妾怕愁中畫，君偷薄裏還。初謂來心平若案，
虞姬怨 馮待征 
妾本江南採蓮女，君是江東學劍人。逢君遊俠英雄日，行逢楚漢正相持，辭家上馬從君起。歲歲年年事征戰，相期相許定關中，鳴鑾鳴佩入秦宮。誰誤四面楚歌起，澤中馬力先戰疲，帳下蛾眉□□□。君王是日無神彩，終天隔地與君辭，恨似流波無息時。使妾本來不相識，
越溪怨 冷朝光 
越王宮裏如花人，越水溪頭采白蘋。白蘋未盡人先盡，誰見江南春複春。
吳宮怨 衛萬 
君不見吳王宮閣臨江起，不見珠簾見江水。曉氣晴來雙闕間，潮聲夜落千門裏。句踐城中非舊春，
春遊吟 李章 
初春遍芳甸，十裏藹盈矚。美人摘新英，步步玩春綠。所思杳何處，宛在吳江曲。可憐不得共芳菲，
婕妤怨 王沈 
長信梨花暗欲棲，應門上鑰草萋萋。春風吹花亂撲戶，班絕車聲不至啼。
夜夜曲 王偃 
北斗星移銀漢低，班姬愁思鳳城西。青槐陌上行人絕，明月樓前烏夜啼。
明君詞 王偃 
北望單于日半斜，明君馬上泣胡沙。一雙淚滴黃河水，應得東流入漢家。
擬古東飛伯勞歌 李暇 
秦王龍劍燕後琴，珊瑚寶匣鏤雙心。誰家女兒抱香枕，青綺幃中坐相憶，紅鸞鏡裏見愁色。簷花照月鶯對棲，
怨詩三首 李暇 
羅敷初總髻，蕙芳正嬌小。月落始歸船，春眠恒著曉。何處期郎游，小苑花台間。相憶不可見，且複乘月還。別前花照路，別後露垂葉。歌舞須及時，如何坐悲妾。
碧玉歌 李暇 
碧玉上官妓，出入千花林。珠被玳瑁床，感郎情意深。
見美人聞琴不聽 李播 
洛浦風流雪，陽臺朝暮雲。聞琴不肯聽，似妒卓文君。
賦詩 辛弘智 
君為河邊草，逢春心剩生。妾如臺上鏡，得照始分明。
自君之出矣 辛弘智 
自君之出矣，梁塵靜不飛。思君如滿月，夜夜減容輝。
自君之出矣 辛弘智 
自君之出矣，寶鏡為誰明。思君如隴水，常聞嗚咽聲。